text: L'atur puja a 24 municipis del Maresme, baixa a 4 i es manté a 2 | RÀDIO MARINA 100.3
  Nou repunt de l'atur al Maresme. La comarca ha registrat un increment de la desocupació del 3,89%, un percentatge superior al comptabilitzat a la demarcació de Barcelona i al conjunt de Catalunya. Segons l'anàlisi fet per l'Observatori de Desenvolupament Local del Consell Comarcal del Maresme, només 4 dels 30 municipis han tingut una baixada del nombre de persones aturades. En total, al Maresme hi ha 24.963 persones inscrites com a demandants de feina, 934 més que al setembre, però 1.664 menys que en el mateix període de l'any anterior.